**ΙΙ. ΙΣΤΟΡΙΚΟΙ ΧΡΟΝΟΙ**

**ΚΕΦΑΛΑΙΟ Δ'**

**ΑΡΧΑΪΚΗ ΕΠΟΧΗ (800-479πχ.)**

**4. Αθήνα : Από τη βασιλεία στην αριστοκρατία**

**ΤΟ ΕΔΑΦΟΣ ΤΗΣ ΑΤΤΙΚΗΣ**

**Το έδαφος της Αττικής ήταν φτωχό.**

Οικισμοί αναπτύχθηκαν εκεί όπου υπήρχαν δυνατότητες να ζήσουν άνθρωποι.

Οι κάτοικοι ασχολήθηκαν με τη γεωργία και την κτηνοτροφία.

Τα εκτεταμένα παράλια ευνόησαν την ανάπτυξη της ναυτι­λίας και του εμπορίου.

**ΣΥΝΟΙΚΙΣΜΟΣ**

Αργότερα, η Αττική αποτέλεσε ενιαίο κράτος με έδρα την **Αθήνα**.

Το έρ­γο αυτό αποδόθηκε στον **Θησέα.**

(Σε ανάμνηση μάλιστα του γεγονότος αυτού οι Αθηναίοι γιόρ­ταζαν τα **Παναθήναια**, την πιο λαμπρή γιορτή της Αθήνας).

Οι Αθηναίοι ήταν **Ίωνες**, περήφα­νοι γι' αυτή την καταγωγή τους και δεμένοι με τον τόπο τους.

Αγωνίστηκαν και δημιούργησαν ένα μεγάλο κράτος, του οποίου η δύναμη και η αίγλη έμειναν απαράμιλλες στους αιώνες.

**ΛΕΙΤΟΥΡΓΙΑ ΤΟΥ ΠΟΛΙΤΕΥΜΑΤΟΣ**

**1ο ΠΟΛΙΤΕΥΜΑ : ΒΑΣΙΛΕΙΑ ( Κόδρος =τελευταίος Βασιλιάς)**

(θυ­σιάστηκε προκειμένου να αποφευχθεί η σύγκρουση με τους Δωριείς).

**Το γεγονός αυτό πιθα­νόν δείχνει ότι η μεταβολή του πολιτεύ­ματος έγινε ειρηνικά.**

**ΜΕΤΑΒΟΛΗ ΣΕ ΑΡΙΣΤΟΚΡΑΤΙΑ**

**1. ΑΡΧΟΝΤΑΣ - ΒΑΣΙΛΙΑΣ :** Θρησκευτικός αρχηγός

**2. ΕΠΩΝΥΜΟΣ ΑΡΧΟΝΤΑΣ :** Υπεύθυνος για τη σύγκληση της Εκκλησίας του Δήμου

**3. ΠΟΛΕΜΑΡΧΟΣ :** Υπεύθυνος για στρατιωτικά θέματα

**4. 6 ΘΕΣΜΟΘΕΤΕΣ :** Υπεύθυνος για δικαστικά θέματα

**5. ΑΡΕΙΟΣ ΠΑΓΟΣ :** Τήρηση των νόμων

**6. ΕΚΚΛΗΣΙΑ ΤΟΥ ΔΗΜΟΥ :** Λαϊκή Συνέλευση

**ΠΡΟΒΛΗΜΑΤΑ-ΕΝΤΑΣΕΙΣ**

Προβλήματα, όμως, της καθημερινής ζωής προκαλούσαν εντάσεις.

1. Την εξουσία των ευγε­νών είχαν ήδη αρχίσει να αμφισβητούν οι έμποροι και οι βιοτέχνες, οι οποίοι με την ανάπτυ­ξη του θαλάσσιου εμπορίου είχαν αποκτήσει μεγάλη οικονομική δύναμη.
2. Από την άλλη πλευ­ρά οι χρεωμένοι αγρότες απαιτούσαν κατάργηση των χρεών. Όσοι από αυτούς δεν μπορού­σαν να ξεπληρώσουν τα χρέη τους γίνονταν δούλοι.

**«ΚΥΛΩΝΕΙΟ ΑΓΟΣ»**

Την κατάσταση εκμεταλλεύτηκε ο Κύλωνας, ο οποίος το 632 π.χ., με την υποστήριξη πολ­λών οπαδών του, θέλησε να πάρει την εξουσία και να γίνει τύραννος. Το κίνημα του απέτυχε και ο ίδιος δραπέτευσε στα Μέγαρα. Οι οπαδοί του, όμως, παρόλο που είχαν καταφύγει ως ικέτες στους βωμούς των θεών, θανατώθηκαν. Το ανόσιο αυτό έργο έμεινε στην ιστορία γνωστό ως «Κυλώνειο άγος».

**ΝΟΜΟΙ ΤΟΥ ΔΡΑΚΟΝΤΑ**

Οι φτωχοί και χρεωμένοι ζητούσαν καθημερινά να καταργηθούν τα χρέη και να γραφτούν νόμοι, επειδή ως τότε ήταν άγραφοι. Το γεγονός αυτό εμπόδιζε τη σωστή απονομή της δικαιοσύνης και οι φτωχοί παραπονούνταν ότι δεν εύρισκαν το δίκιο τους κι ότι οι ευγενείς έκαναν ό,τι ήθελαν. Οι ευγενείς, από τη μεριά τους, για να εκτονωθεί η λαϊκή δυσαρέσκεια, ανέθεσαν το 624π.Χ. στο Δράκοντα να καταγράψει τους νόμους.   
Ο Δράκοντας κατέγραψε τους νόμους, μόνο που ήταν πολύ αυστηροί. Ήταν **«γραμμένοι με αίμα»**, όπως είπαν. Ακόμη κι έτσι όμως **για πρώτη φορά στην Αθήνα υπάρχουν γραπτοί νόμοι** και γίνεται μια προσπάθεια να επιβληθεί η τάξη και να ησυχάσει ο τόπος.